ΓΡΑΠΤΗ ΕΡΩΤΗΣΗ E-2555/02

υποβολή: Rosa Migulez Ramos (PSE) προς την Επιτροπή

(13 Σεπτεμβρίου 2002)

Θέμα: Έλλειψη ασφαλείας στο σχέδιο επαναεροποίησης στην Ρία ντε Φερόλ

Διάφορες οργανώσεις πολιτώνπέβαλαν στις 5 Νοεμβρίου 2002 στην Επιτροπή καταγγελία εναντίον του βασιλείου της Ισπανίας (Ref. - 2001/5221 SG (2001) a/13049) για τη μη εκπλήρωση σε διάφορα επίπεδα της κοινοτικής νομοθεσίας όσον αφορά στην εξέταση και χορήγηση των απαραίτητων αδειών για την κατασκευή μιας μονάδας επαναεροποίησης ΥΦΑ στο εσωτερικό της πόλης Ρία ντε Φερόλ (Λα Κορούνια).

Στις 24 Ιουλίου 2002, η Επίσημη Εφημερίδα της ισπανικής κυβερνήσεως δημοσίευσε την έγκριση άδειας εκ μέρους της ισπανικής κυβέρνησης για την εγκατάσταση της εν λόγω μονάδαςπό την προϋπόθεση να καλυφθούν εκ των προτέρων όλες οι προϋποθέσεις για την ασφάλεια. Προσφάτως, η δημοτική αρχή της Φερόλ αναφέρθηκε στην εν λόγω έγκριση άδειας διότι θεώρησε ότι η κατασκευή αυτής της μονάδας στην προβλεπόμενη τοποθεσία θα έθετε σε σοβαρό κίνδυνο τους κατοίκους.

Ενδέχεται να κατασκευαστεί αυτή η μονάδα χωρίς η χορηγός εταιρεία να έχει εξασφαλίσει την τήρηση της οδηγίας Σεβέζο. Ειδικότερα,πάρχει πιθανότητα να μην έχει τηρήσει τους κανόνες σχετικά με τη διατήρηση της ελάχιστης απόστασης από τις κατοικημένες περιοχές, ούτε και τις οδηγίες για την ασφάλεια στις εργασίες χειρισμού και προσόρμισης των πλοίων μεταφοράς μεθανίου που θα προμηθεύουν αυτήν τη μονάδα. Επίσης, πιθανώς δεν έχει γίνει μελέτη των περιβαλλοντικών επιπτώσεων σύμφωνα με τις Οδηγίες 85/337/ΕΟΚ(1) και 97/11/ΕΟ(2). Κατανοητό είναι ότι λόγω των παραπάνω έχει σημάνει κοινωνικός συναγερμός στην περιοχή δεδομένης της ενδογενούς επικινδυνότητας αυτής της δραστηριότητας που θα εξελιχθεί στη μονάδα.

Διαπιστώνει η Επιτροπή ότι οι εγκαταστάσεις που προτείνει η χορηγός εταιρεία Reganosa δεν είναι δυνατόν να εκπληρώσουν τους ευρωπαϊκούς και διεθνείς κανόνες ασφαλείας που πρέπει να σέβονται οι μονάδες επαναεροποίησης και τα πλησιέστερα σε αυτές λιμάνια·

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

Κοινή απάντησητου κας Wallstrm εξ ονόματος της Επιτροπήςστις γραπτές ερωτήσεις P-2541/02 και E-2555/02

(15 Οκτωβρίου 2002)

Η Επιτροπή γνωρίζει τα στοιχεία στα οποία αναφέρεται το Αξιότιμο Μέλος του Κοινοβουλίου.

Μετά τις κοινοβουλευτικές ερωτήσεις E-1310/01 της κας McKenna, E-1359/01 της κας Gonzalez Alvarez και E-1379/01 του Αξιότιμου Μέλους του Κοινοβουλίου(1), η Επιτροπή αποφάσισε να κινήσει διαδικασία μετά από αυτεπάγγελτη διαπίστωση, καταχωρημένη με τον αριθμό αναφοράς 2001/2141.

Στο πλαίσιο της εξέτασης του φακέλου, η Επιτροπή απευθύνθηκε δύο φορές στις ισπανικές αρχές προκειμένου να διαπιστώσει την ορθή — ή μη — εφαρμογή, στη συγκεκριμένη περίπτωση, των Οδηγιών 85/337/ΕΟΚ(2) του Συμβουλίου της 27ης Ιουνίου 1985 σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον και 96/82/ΕΚ(3) του Συμβουλίου της 16ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (Σεβέζο).

Η τελευταία απάντηση των ισπανικών αρχών εξετάζεται από την Επιτροπή.

Ο φάκελος θα συζητηθεί με τις ισπανικές αρχές τον προσεχή Οκτώβριο, στο πλαίσιο της διμερούς συνεδρίασης που θα πραγματοποιηθεί προκειμένου να εξεταστούν ορισμένες καταγγελίες και παραβάσεις στον τομέα του περιβάλλοντος.

Η Επιτροπή, ως θεματοφύλακας των συνθηκών, θα πράξει παν το αναγκαίο προκειμένου να εξασφαλίσει την εν προκειμένω τήρηση του κοινοτικού δικαίου.

(1) ΕΕ C 350 E της 11.12.2001.

(2) ΕΕ L 175 της 5.7.1985, όπως τροποποιήθηκε από την Οδηγία 97/11/ΕΚ του Συμβουλίου της 3ης Μαρτίου 1997, ΕΕ L 73 της 14.3.1997.

(3) ΕΕ L 10 της 14.1.1997.